da da nb da da da da nb hu da en fi en da en da da da da da de de nb da sv de nb da sv en nb da sv de nb pl da da fr sv en nb da sv de nb da sv de nb da sv da da sv da it en de da de da en et da fr pl hu de en da da da de de fr en da da fr it fr de da da da da da ar da
9. november 2009 bagværk madpakkemelrugmel
Jeg er tosset med mad, simpelthen rendyrket foodie! Jeg kan relatere langt de fleste samtaleemner til mad - og er altid god for en opskrift på stort set hvad som helst. Jeg kan lide at lave det meste fra bunden; jeg elsker at bage, og køber aldrig hverken brød eller kager. Jeg bryder mig generelt ikke om halv- eller helfabrikata, og det økologiske fylder også meget i mit hjem.
Jeg bager næsten altid 2 rugbrød i weekenden, og så passer det med hele ugens madpakker til alle. Det eneste problem, der er ved hjemmebagt rugbrød, er at det altså tager 2 dage at bage, og når man nu ikke er hjemme før søndag eftermiddag (fordi man skulle besøge sine søde venner i Herning), ja, så er gode dyr jo rådne…
I går eftermiddags fandt jeg så på i stedet at lave nogle små rugbrød med lidt fint på toppen, og de var det store hit i dagens madpakke – de var både blevet spist med kødpølse, spegepølse og figenpålæg 🙂
½ dl neutral olie
1 spsk lys sirup (eller honning)
50 g knækkede rugkerner
Forskellige kerner til drys (jeg brugte blå birkes, græskarkerner, hørfrø og havregryn)
Opløs gæren i vandet og tilsæt olie, salt og sirup. Rør først rugmel samt rugkerner i, og tilsæt derefter hvedemelet lidt ad gangen. Ælt til du har en let klæbrig dej. Sæt den til h ævning i 1 times tid.
Tag dejen ud på et meldrysset bord og del den i 4. Rul hver del til en pølse på længde med bagepladen. Kom de 4 dejpølser over på en bageplade og del hver pølse i 4 med en dejskraber. Pensl rugbrødene med vand og drys dem med kerner – giv dem et pres, så de sidder godt fast.
Lad rugbrødene efterhæve i 20-30 minutter og bag dem så ved 210 grader i ca. 15 minutter.
10. november 2009 kl. 8:53
Det er faktisk en supergod ide. Jeg plejer at fryse mine rugbrød i halve og så tage dem op efterhånden som der er spist af rationen. Og det ender jo ofte sådan at der ligger nogle halve rugbrød og roder rundt på bunden af fryseren, som gør at jeg periodeodevis bager meget ofte og andre gange mindre ofte, men du har da fat i den nemme løsning…
10. november 2009 kl. 10:10
Tak. Det er meget sjældent at jeg fryser brød ned, da jeg som regel ikke syntes det er et stort problem, lige at smække en dej op, men det er jo lidt anderledes med rugbrød – derfor var dette en fin løsning 🙂
17. november 2009 kl. 19:37
Jeg har netop bagt disse brød i dag og både børn, mand og jeg selv er fulde af begejstring. Det er ellers meget sjældent, at manden er imponeret over brød som indeholder andet mel end hvedemel. Tak for inspiration. Jeg håber du en dag vil offentliggøre din opskrift på rugbrød. Mangler nemlig en god en. Mange hilsener Bente
17. november 2009 kl. 20:27
Herligt at høre at jeg kan være medvirkende til at få familien til at spise mere fiber 🙂
Jeg har blogget rugbrødsopskriften for hundrede år siden – her er linket http://familiemad.blogspot.com/2008/09/brd.html
18. november 2009 kl. 13:14
Super tusind tak – de skal prøves. Hilsen Bente
3. oktober 2011 kl. 12:08
SUPER GODE, JEG PUTTEDE 2 GULERØDER I OG TO KARTOFLER.. DET GJORDE DEM IKKE RINGER:O)
3. oktober 2011 kl. 12:14
Tak for grøntsagstip – grønt i brød er et hit 🙂
Skriv et svar Annuller svar
Din e-mailadresse vil ikke blive publiceret. Krævede felter er markeret med *
Pandekagekage jkeg lrg lwg wlgwrge owgnl wlgwrge owgnl wlgwrge
Hjemmelavet grenadine jkeg lrg lwg wlgwrge owgnl wlgwrge owgnl wlgwrge
"Jeg har blogget siden 2008, og udvikler mig hele tiden madmæssigt. Min familie bruger bloggen flittigt, “når mor ikke er hjemme”, og er ikke blege for at kritisere, hvis jeg ikke har forklaret noget ordentligt. Jeg slår også selv opskrifter op på bloggen; man kan jo ikke huske alting. Jeg henter inspiration til opskrifter alle steder fra; når jeg spiser ude, læser kogebøger, læser blogs osv."
8000 Aarhus C mail@tobiasehlig.dk
© Alt indhold på SignesMad er omfattet af loven om ophavsret.